Nogometna reprezentacija Toga

**Togoanska nogometna reprezentacija** je nacionalna momčad Togoa koju kontrolira Fédération Togolaise de Football. Debi na svjetskim prvenstvima ostvarili su na Svjetskom prvenstvu u Njemačkoj 2006. godine.

## Historija 
### Afrički kup nacija 2002. 
Togo je igrao u grupi C, zajedno sa Kamerunom, DR Kongom i Obalom Slonovače. Prve dvije utakmice igrali su 0:0, sa Obalom Slonovače i DR Kongom. U posljednjoj utakmici grupe Kamerun ih je savladao sa 3:0, te tako uništio snove nacije o plasmanu u drugi krug. Prošli su Kamerun i Dr Kongo, Togo je završio treći, a Obala Slonovače na posljednjem mjestu.

### Njemačka 2006. 
U kvalifikacijama reprezentaciju je vodio Nigerijac Stephen Keshi dok ih je na završnom turniru trebao voditi Nijemac Otto Pfister koji je dao ostavku 3 dana prije utakmice i ostavio Togo bez trenera. Trebao ga je zamijeniti njegov asistent Kodjovi Mawuena, no Pfisterov sin je 12. juna na FIFA-inoj stranici  potvrdio da se Pfister vraća na klupu za utakmicu s Južnom Korejom.
Togo je izvučen u grupu sa Južnom Korejom, Švicarskom i Francuskom. Prvu utakmicu protiv Južne Koreje izgubio je 2:1. Afrikanci su iznenađujuće došli u vodstvo u 31. minuti a strijelac je bio igrač francuskog Guingampa Mohamed Kader. Ključni trenutak utakmice dogodio se u 53. minutu kada je zbog grubog faula Jean-Paul Abalo dobio drugi žuti karton nakon čega je Lee Chun-Soo krasnim udarcem matirao ne baš pretjerano dobrog golmana Toga. Utakmicu je drugim golom za Koreju riješio u 72. minutu Ahn Jung-Hwan. U drugoj utakmici Švicarci su opravdali ulogu favorita, golovima Freia i Barnette Švicarska je svladala Togo, da bi na kraju izgubili i od Francuske, također sa 2:0. Golove za slavlje i prolaz Francuza postigli su Vieira i Henry.

### Teroristički napad 2010. 
U januaru 2010. dogodio se teroristički napad na reprezentaciju Toga. Desetak je članova togoanske nogometne reprezentacije ranjeno, među kojima dva igrača teže. Golman Kodjovi Obilale teško je prostrijeljen, te je ostao nepokretan, dok je odbrambeni Serge Akakpo nešto bolje prošao. Život je izgubio jedan djelatnik u reprezentaciji i vozač autobusa. Teroristi su pucali na njihov autobus dok su putovali u Angolu gdje su trebali igrati Afrički kup nacija. Napad se dogodio u provinciji Cabinda na sjeveru Angole, na granici s DR Kongom. Autobus je obasut vatrom kada su prošli granicu, te su bili u unakrsnoj vatri angolskih graničara i napadača. Nakon svega, Togo se povukao sa takmičenja, dok se njihov najbolji nogometaš, Emmanuel Adebayor, oprostio od reprezentacije.

Adebayor se nakon nekog vremena izbijanja vratio u reprezentaciju a Togo se kvalifikovao za Afrički Kup Nacija 2013. u Južnoj Africi.

### Lažna reprezentacija 
2010. dogodio se nezapamćen slučaj u historiji nogometa. Nogometna reprezentacija Bahreina u prijateljskoj utakmici pobijedila je Togo s 3:0. I ništa tu ne bi bilo neobično da se nije ispostavilo da je u pitanju bila lažna togoanska reprezentacija. Predsjednik Togoanskog nogometnog saveza Seiyi Memene izjavio je kako je u Bahreinu igrala njemu potpuno nepoznata momčad koja je bila predstavljena kao reprezentacija Toga.

## Uspjesi na Afričkom kupu nacija 
* **Nisu ušli:** 1957 do 1965
* **Odustali:** 1974, 1990, 1994 *(za vrijeme kvalifikacija)*
* **Nisu se plasirali:** 1968, 1970, 1976 do 1982, 1986 do 1988, 1992, 1996, 2004
* **1. krug:** 1972, 1984, 1998, 2000, 2002, 2006

### Afrički kup 2002. Grupa C 
## Uspjesi na SP-u 
* 1930 do 1970 - *Nisu ušli*
* 1974 do 2002 - *Nisu se plasirali*
* 2006 - 1. krug

### SP 2006 Grupa G 
## Selektori
* Eberhard Vogel (1997–98)
* Antônio Dumas (2002–04)
* Stephen Keshi (2004–06)
* Otto Pfister (2006)

* Stephen Keshi (2006–08)
* Henri Stambouli (2008)
* Kodjovi Mawuéna (2008–09)
* Jean Thissen (2009)

* Hubert Velud (2009–10)
* Thierry Froger (2010–11)
* Stephen Keshi (2011)
* Didier Six (2011, interim)

* Didier Six (2012–)

## Reference 
## Vanjski linkovi 
* Zvanična stranica nogometnog saveza Toga 
* Togo  na FIFA.com

*